Михал Котман
Михал Котман () е словашки дипломат (посланик).

Следва (1980 – 1986) и завършва международни отношения в МГИМО, Москва, специализира по Foreign Service Programme в Оксфордския университет (1993 – 1994). Владее английски, руски, китайски език.

След дипломирането си постъпва на работа във Федералното министерство на външните работи на Чехословакия. Дипломат е (3-ти секретар) в посолството на ЧССР в Пном Пен, Камбоджа (1989 – 1992).

Прехвърля се в МВнР на Словакия през 1993 г. Там служи като:
 началник на отдел „Азия“, заместник-директор и после директор на управление “Азия, Австралия и Океания, Африка, Латинска Америка” (1993 – 1996),
 съветник и заместник-ръководител на дипломатическата мисия в Пекин, Китай (1996 – 2000),
 управление “Азия, Австралия и Океания, Африка” (2000 – 2001),
 заместник-директор и после директор на кабинета на министъра.

Бил е и директор на управление “Външни отношения и обща външа политика и сигурност на ЕС”.

Посланик е на Словакия в България от 2004 до 2008 г. В края на мандата си е доайен на дипломатическия корпус. Награден е с орден "Стара планина" първа степен с Указ № 167 от 13.05.2008 г.

Посланик е на Словакия в Япония (2013 – 2017).

Женен е, има 2 сина.

Източници

Външни препратки 
  H.E. Michal Kottman: Slovakia Faced Up to EU Challenges, Мариана Христова, интервю в novinite.com, 01.05.2004 г.
 „Позитивният ефект от ЕС идва по-късно“, Анита Христова, интервю във в. „Дума“, 09.12.2005 г. 
 „Словашкият посланик се увлича по китарата“, Любомир Михайлов, интервю във в. „Стандарт“, 16.07.2004 г. 

Отношения между България и Словакия
Носители на орден „Стара планина“
Посланици на Словакия
Посланици в България
Посланици в Япония
Възпитаници на МГИМО